Voormalige Eskom-hoof kry weer hoë regeringsposTshediso Matona. voormalige uitvoerende hoof van Eskom. Foto: Werner Beukes/SAPA Matona, wat in Maart geskors is ná die aankondiging van ŉ kommissie van ondersoek na Eskom se bedrywighede, is as sekretaris van die NBK aangestel. Matona was vir minder as ses maande aan die stuur van sake by Eskom en is deur Zola Tsotsi, voormalige raadsvoorsitter van Eskom, geskors. Tsotsi het later bedank ná ongelukkigheid oor sy besluit. Eskom het in Mei aangekondig die kragvoorsiener en Matona se paadjies het geskei, maar dit benadruk dat dit in nie beteken dat Matona iets verkeerd gedoen het nie. Eskom het geweier om die grootte van die goue handdruk bekend te maak wat Matona ontvang het. Pres. Jacob Zuma het intussen vroeër Vrydag mediaberigte ontken dat hy Matona om verskoning gevra het ná die Eskom-debakel. Die Mail & Guardian het berig dat Zuma onlangs persoonlik met Matona by die Uniegebou vergader het en gesê het hy het berou oor hoe Matona by Eskom behandel is.